Madonna onthul sy is as jong meisie verkragMadonna op die voorblad van Harper’s Bazaar. Foto: Facebook Die 55-jarige sangeres het aan die modetydskrif Harper’s Bazaar gesê die voorval het kort nadat sy na New York getrek het, plaasgevind. “New York was nie alles wat ek gedink het dit sou wees nie. Ek is nie met ope arms verwelkom nie.” Madonna sê sy moes naak poseer vir kunsklasse ten einde haar woonstel se huur te betaal. “Die eerste jaar is ek met ŉ vuurwapen aangehou. Ek is op die dak van ŉ gebou verkrag en daar is drie keer by my woonstel ingebreek.” In die artikel word daar ook verwys na haar omstrede loopbaan, haar huwelik met Guy Ritchie en haar eksperimentering met verskillende gelowe.